கேள்வி: லலித் மோடி - ஆரம்பகால வாழ்க்கையும் கல்வியும் என்பது என்ன?
பதில்: லலித் மோடி டெல்லியில் 29 நவம்பர் 1963 அன்று கிரிசன் குமார் மோடி - பினா மோடி இணையருக்கு மூத்த மகனாகப் பிறந்தார். இவருக்கு சாரு என்ற ஒரு சகோதரியும், சமீர் என்ற ஒரு இளைய சகோதரரும் இருக்கின்றனர். இவரது தாத்தா குசர் மால், மோடி வணிக நிறுவனத்தை நிறுவினார். மோடி 1971 இல் சிம்லாவில் உள்ள பிசப் காட்டன் பள்ளியில் சேர்ந்தார். பின்னர் இவரது குடும்பத்தினர் இவரை நைனிடால் புனித சோசப் கல்லூரிக்கு மாற்றினர். 1980 ஆம் ஆண்டில், திரைப்படம் பார்ப்பதற்காக பள்ளிக்கு விடுப்பு எடுத்த காரணத்தினால், இவர் பள்ளியிலிருந்து வெளியேற்றப்பட்டார். 1983 - 1986 ஆண்டுகளுக்கு இடையில், மோடி ஐக்கிய அமெரிக்கா மின் பொறியியல் மற்றும் வணிக நிர்வாகத்தைப் படித்தார். இவர் நியூயார்க்கில் உள்ள பேசு பல்கலைக்கழகத்தில் இரண்டு ஆண்டுகளும், டியூக் பல்கலைக்கழகத்தில் ஒரு ஆண்டு படித்த போதிலும் பட்டப் படிப்பை முடிக்கவில்லை.
கேள்வி: லலித் மோடி - தொழில்முறை வாழ்க்கை பற்றி விளக்கவும்.
பதில்: 1986 இல், மோடி மீண்டும் டெல்லிக்கு வந்து, குடும்பத் தொழிலில் சேர்ந்தார். 21 ஆகத்து 1989 இல், இவர் காட்பிரே பிலிப்சு புகையிலை நிறுவனத்தின் இயக்குநராக நியமிக்கப்பட்டார். பின்னர் பிப்ரவரி 1992 இல், இவர் அதே நிறுவனத்தின் நிர்வாக இயக்குநராக நியமிக்கப்பட்டார். பின்னர், மோடி தனது குடும்பத்தால் நடத்தப்படும் தொழில்துறை நிறுவனமான மோடி குழுமத்தின் தலைவராகவும் நிர்வாக இயக்குநராகவும் ஆனார்.